**Nolikums metināšanas konkursam**

 **“BALTIC WELDERS - 2019”**

***Konkursa norises vieta:***

Starptautiskajā izstāžu centrā Ķīpsala (Rīga, Ķīpsalas iela 8), izstādes „Tech Industry – 2019” norises laikā, halle Nr. 2

***Konkursa organizators:***

Konkursu organizē mācību centrs “BUTS”.

***Sadarbības partneri:***

* SANISTAL
* MIGATRONIC
* Weldas Europe B.V.
* TUV NORD Baltik
* ELME MESSER GAAS
* MASOC
* 3M
* Robert Bosch

***Konkursa norises laiks:***

* 28.11– 29.11.2019 - no plkst. 11:00 - 16:00 metināšanas konkurss
* 29.11.2019 - no plkst. 16:30 - 18:00 konkursa metināšanas paraugu vērtēšana
* 30.11.2019 - plkst. 14.30 konkursa apbalvošana

***Pieteikšanās:***

* Dalībnieku pieteikšanās konkursam notiek līdz 27.11.2019. plkst. 15:00, pa tālruni 27898016 vai 27898031, vai pa e-pastu: metalapstrade@buts.lv
* Konkursa organizators reģistrēs Jūs dalībnieku sarakstā un sazināsies ar Jums, lai vienotos par laiku un dienu, kad Jūs varēsiet piedalīties konkursā.
* Konkursa dalībniekam tiks izsniegts ielūgums, ar kuru dalībnieks varēs bezmaksas ieiet izstāžu zāle, kā arī apmeklēt izstādi „Tech Industry – 2019”.
* Piesakoties konkursam, dalībnieks sniedz ziņas par sevi, norāda pašreizējo darba vietu (ja attiecināms) un tālruņa numuru, pa kuru viņš/viņa būs sasniedzams konkursa norises laikā līdz konkursa rezultātu paziņošanas brīdim.

***Konkursa noteikumi:***

* Konkursā var piedalīties jebkurš interesents, kurš sasniedzis 18 gadu vecumu.
* Konkursā liegts piedalīties izstādes dalībniekiem.
* Dalībniekam noteiktā laika posmā būs jāizpilda uzdevums, kuru sagatavos konkursa organizētājs.
* Vienam dalībniekam, uzdevuma veikšanai, paredzētas 15 minūtes
* Dalībnieks konkursā var piedalīties tikai vienu reizi.
* Dalībnieks izpildīs uzdevumu (metinās) specialā uzbūvētā, konkursam paredzētā, darba vietā, kas tiks aprīkota ar visu nepieciešamo tehniku, darbagaldu un materiāliem.
* Pirms uzdevuma veikšanas dalībniekam būs iespēja pārģērbties, lai sagatavotos uzdevuma izpildei – pārģērbties darba kombinezonā un izvelētos metināšanai nepieciešamos instrumentus un aksesuārus.
* Darba apģērbs, instrumenti un aksesuāri būs pieejami uz vietas.

.

* Metināšanas režīmus dalībnieks izvēlas patstāvīgi.
* Dalībnieks uzdevuma veikšanai izmanto tikai Konkursa rīkotāju metināšanas iekārtas un materiālus.

***Konkursa uzdevums:***

1. Metināšanas process – 141 (Lokmetināšana ar volframa elektrodu inertās gāzes vidē)
2. Metināšanas piedevu materiāls: 2,0 mm
3. Metināšanas materiāls S235
4. Metināšanas gāze: Argons
5. Izpildījums:
* saduršuve PA ( BW )
1. Caurule – 48\*2,5 mm biezums, 2\*100 mm garums. Vienpusējā metināšana, bez paliktņa

***Dalībnieku atbildība***

Dalībnieks, saņemot konkursa uzdevumu, apliecina savu izpratni par to un apņemas ievērot visas ar metināšanu saistītās drošības tehnikas normas.

***Darbu vērtēšana***

* Vērtēšana notiek atbilstoši EN ISO 5817 prasībām šuves parametriem (B klase).
* Konkursa darbus vērtēs pieaicinātais Tehniskais eksperts SIA „TUV NORD Baltik (Eiropas metināšanas inženieris). [TUV NORD Baltik laboratorija ir akreditēta Latvijas Nacionālajā akreditācijas birojā LATAK.](https://www.tuv-nord.com/lv/lv/tuv-nord-baltik/akreditacijas-dokumenti/)

***Finansēšana***

Visus izdevumus konkursa rīkošanai sedz konkursa organizētāji un sadarbības partneri.

***Apbalvošana***

* Konkursā tiek apbalvoti 1. - 3. vietas ieguvēji.

1.vieta –No sadarbības partnera MIGATRONIC Rallymig161i (MIG/MAG/MMA/TIG) metināšanas iekārta + Weldas Europe B.V. metināšanas apģērbs un metināšanai paredzēti cimdi + diploms

2.vieta –No sadarbības partnera BOSCH elektroinstruments + Weldas Europe B.V. metināšanai paredzēti cimdi + diploms

3.vieta - No sadarbības partnera 3M metināšanas maska + Weldas Europe B.V. metināšanai paredzēti cimdi + diploms

* Konkursa uzvarētāju balvas - pasniedz mācību centrs BUTS un sadarbības partneri.

Atbildīgais par konkursa norisi: mācību centra BUTS metināšanas nodaļas vadītājs Nikolajs Demidovs, kontakttālrunis: 27898016.